รัฐบาลไทย-ข่าวทำเนียบรัฐบาล-กรุงไทยครองตำแหน่ง Bank of the Year 2020 in Thailand จาก The Banker ตอกย้ำผู้นำ Digital Banking เคียงข้างคนไทยในทุกมิติ
วันพฤหัสบดีที่ 3 ธันวาคม 2563
กรุงไทยครองตําแหน่ง Bank of the Year 2020 in Thailand จาก The Banker ตอกย้ําผู้นํา Digital Banking เคียงข้างคนไทยในทุกมิติ
ธนาคารกรุงไทยตอกย้ําความเป็นธนาคารชั้นนํา คว้ารางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 จากวารสาร Capital Finance International (CFI) ต่อเนื่องเป็นปีที่ 4
ธนาคารกรุงไทยตอกย้ําความเป็นธนาคารชั้นนํา คว้ารางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 จากวารสาร Capital Finance International (CFI) ต่อเนื่องเป็นปีที่ 4 จากความมุ่งมั่นคิดค้นนวัตกรรมทางการเงิน พัฒนาบริการทางการเงินดิจิทัล และบทบาทสําคัญสนับสนุนนโยบายรัฐบาลฟันฝ่าวิกฤติโควิด-19 ส่งผลให้ธนาคารคว้า 10 รางวัลจากเวทีใหญ่ระดับโลกและภูมิภาค
นายผยง ศรีวณิช กรรมการผู้จัดการใหญ่ ธนาคารกรุงไทย เปิเผยว่า จากผลการดําเนินงานที่มีความโดดเด่น  ด้านการบริหารจัดการในทุกมิติ มุ่งมั่นคิดค้นและพัฒนาผลิตภัณฑ์บริการทางการเงินดิจิทัล ตลอดจนสนับสนุนและผลักดันนโยบายภาครัฐเพื่อกระตุ้นเศรษฐกิจของประเทศอย่างต่อเนื่อง ท่ามกลางการแพร่ระบาดของโควิด-19 ส่งผลให้ธนาคารได้รับรางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 ต่อเนื่องเป็นปีที่ 4 จากวารสาร Capital Finance International (CFI) ซึ่งเป็นนิตยสารชั้นนําที่มีความเชี่ยวชาญด้านการเงินระดับโลกจากประเทศอังกฤษ
“จากสภาพแวดล้อมการแข่งขันทางธุรกิจในปัจจุบันและกระแสดิจิทัลดิสรัปชันที่ทําให้พฤติกรรมของลูกค้าเปลี่ยนแปลงไปอย่างรวดเร็ว ธนาคารได้ปรับตัวในการดําเนินธุรกิจด้วยยุทธศาสตร์คู่ขนาน หรือ 2 Banking Model โดยการเพิ่มประสิทธิภาพธุรกิจแบบดั้งเดิม (Carrier) พร้อมกับการดําเนินธุรกิแบบใหม่ (Speed Boat) ที่เน้นการวิเคราะห์ข้อมูลบน Digital Platform เพื่อขยายธุรกิจไปยังกลุ่มเป้าหมาย 5 Ecosystems ตลอดจนสนับสนุนภาครัฐผลักดันนโยบาย Thailand 4.0 พัฒนาดิจิทัลแพลตฟอร์มให้ประชาชนทุกภาคส่วนสามารถเข้าถึงบริการทางการเงิน เพื่อให้ประเทศก้าวสู่สังคมไร้เงินสดอย่างแท้จริง และเป็นกลไกในการลดความเหลื่อมล้ํา โดยเฉพาะในช่วงสถานการณ์โควิด-19 แพร่ระบาด ธนาคารได้ยืนหยัดเคียงข้างสังคมไทยช่วยเหลือคนไทยในทุกมิติ ทั้งการออก 5 มาตรการช่วยเหลือลูกค้าทุกกลุ่มอย่างเต็มที่ในวงเงินรวมกว่า 1.12 ล้านล้านบาท สร้าง Digital Platform อํานวยความสะดวกลูกค้า ประชาชนในการเข้าถึงมาตรการการช่วยเหลือของรัฐบาล ไม่ว่าจะเป็น เราไม่ทิ้งกัน เราเที่ยวด้วยกัน การพัฒนาแพลตฟอร์มไทยชนะ และโครงการคนละครึ่ง”
ก่อนหน้านี้ธนาคารได้รับ 8 รางวัลจากเวทีใหญ่ระดับโลกและภูมิภาค ได้แก่ รางวัล The Asian Banker Leadership Achievement Award for The Best Managed Bank during COVID-19 in Thailand และรางวัล The Asian Banker Leadership Achievement Award for The Best CEO Response to COVID-19 in Thailand จากนิตยสาร The Asian Banker รางวัล Thailand Digital Excellence Awards 2020 สาขา Thai Digital Champion for Tech Innovation & AI จากสมาคมการจัดการธุรกิจแห่งประเทศไทย (Thailand Management Association : TMA) รางวัลรัฐวิสาหกิจดีเด่น ประจําปี 2563 ได้แก่ รางวัลคณะกรรมการรัฐวิสาหกิจดีเด่น รางวัลการบริหารจัดกาองค์กรดีเด่น รางวัลความสามารถในการจัดการวิกฤตโควิด-19 ดีเด่น และบริษัท LINE ประเทศไทยมอบรางวัล Best Official Account of The Year ให้กับ Krungthai Connext และรางวัล Best Smart Channel in Finance & Insurance ให้กับ Krungthai Care
ทีม Marketing Strategy
โทร 0-2208-4174-8